Alba de Tormes

Alba de Tormes é un municipio na provincia de Salamanca, na Comunidade Autónoma de Castela e León, España. Alba de Tormes é tamén o nome do seu principal núcleo de poboación. En 2012 tiña 5382 habitantes.

De pouco máis de 3000 habitantes en 1900, a súa poboación foi aumentando durante a maior parte do século XX. A finais de 2005 contaba cunha poboación de 4953 habitantes, 2.457 homes e 2.496 mulleres, nunha superficie de 46,51 km². A súa altitude é de 830 m sobre o nivel do mar.

Limita: ao norte co municipio de Garcihernández, ao leste co municipio de Aldeaseca de Alba, ao sueste con Navales, ao sur con Encinas de Arriba, ao suroeste co municipio de Martinamor, e ao oeste con Terradillos.

A súa economía baséase en cereais, remolacha azucreira, garavanzos e patacas. Cultivo de regadío e de secaño.

 Historia 
Alba de Tormes é un municipio histórico. Contén a vila do mesmo nome, que conforma o Ducado de Alba de Tormes, antigo condado e señorío. Ademais neste concello está o sepulcro de Santa Tareixa de Xesús, onde se conserva o seu corpo incorrupto.

 Monumentos 
 Basílica (S. XIX): Templo inacabado de estilo. Foi concibida para albergar os restos da Santa e acoller os miles de peregrinos que ían visitalos. Cabe tamén destacar as 8 capelas laterais.
 Castelo dos Duques de Alba: Comezouse a construír sobre 1430, e concluíuse no século XVI, sendo desde o momento da súa construción residencia dos Duques de Alba. A sobriedade dos severos muros da antiga Torre da Homenaxe contrasta coa grandeza do seu interior, onde a Sala da Armería mostra excepcionais frescos renacentistas realizados polo italiano Cristóbal Passini. A sala baixa alberga unha interesante exposición dos restos arqueolóxicos encontrados nas escavacións realizadas no propio castelo en 1993.
 Ermida da virxe de Otero.
 Ponte do río Tormes.
 Igrexa MM Beneditinas.
 Colexio - Seminario San Xerome: É un mosteiro que pertenceu aos Premostratense e que despois pasou aos Xerónimos, e de aí lle ven o seu nome. Na actualidade é un colexio dos Padres ReparadoresColegio Seminario San Jerónimo.
 Igrexa de Santiago: É a máis antiga de Alba. Foi albergue de peregrinos. Mestura o mourisco e o románico, combinando ladrillo e pedra.
 Igrexa de San Juan de la Cruz: Primeiro templo do mundo dedicado ao santo carmelitano.
 Igrexa de San Xoán: Foi construída a finais século XII e principios do XIII. É de estilo Románico-mudéxar e declarada Monumento Nacional. Alberga no seu interior pezas extraordinarias encadradas dentro dos máis variados estilos, entre as que se encontra o Apostolado románico-bizantino de pedra areisca policromada.
 Igrexa de San Pedro: Portada gótica que perdura despois dun incendio que destruíu por completo o templo. É a sede parroquial de Alba.

 Festas 
 5 de febreiro.
 25 - 27 de agosto: Festa da Transverberación de Santa Tareixa ou Festas de verán.
 14 - 22 de outubro: Festas Patronais en honor de Santa Tareixa.

 Galería de imaxes 

 Notas 

 Véxase tamén 
 Ligazóns externas 

 Deputación de Salamanca: Índice de municipios 
 Banda de Música de Alba de Tormes


Categoría:Concellos da provincia de Salamanca